9. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 139/72 της 11/11 Φεβρ. 1986 (ΦΕΚ Β΄ 31) Καθορισμός ποσοστού μείωσης της εργοστασιακής τιμής (ΕΧ FACTORY) των εγχωρίως παραγομένων αυτοκινήτων. Έχοντας υπόψη: α)Τις διατάξεις του άρθρ. 4 του Νόμ. 1573/85, σύμφωνα με τις οποίες η αξία επιβολής του ειδικού φόρου κατανάλωσης των εγχωρίως παραγομένων αυτοκινήτων διαμορφώνεται με βάση την εργοστασιακή τιμή τους, η οποία ελέγχεται από την Επιτροπή που λειτουργεί στα πλαίσια της εξουσιοδότησης που παρέχει το άρθρ. 6 του Νόμ. 363/76. β)Τις διατάξεις του άρθρ. 3 του ίδιου Νόμου, βάσει των οποίων οι πρώτες ύλες που εισάγονται από το εξωτερικό ή παραλαμβάνονται από το εσωτερικό, απαλλάσσονται από κάθε είδους φορολογικές επιβαρύνσεις υπέρ του Δημοσίου ή Τρίτων. γ)Την αδυναμία καθορισμού όλων εκείνων των διάχυτων φορολογιών που ενσωματώνονται στο κόστος παραγωγής και δεν έχουν συμψηφιστικό χαρακτήρα, προκειμένου να εκπεσθούν από την εργοστασιακή τιμή. δ)Την ανάγκη εξασφάλισης ίσων όρων ανταγωνισμού μεταξύ παραγομένων και εισαγομένων αυτοκινήτων, καθώς και της ανάπτυξης της εθνικής μας αυτοκινητοβιομηχανίας. ε)Σχετική εισήγηση της Υπηρεσίας, αποφασίζουμε: 1.Για τη διαμόρφωση της βάσης επιβολής του ειδικού φόρου κατανάλωσης των εγχωρίων παραγομένων αυτοκινήτων εκπίπτεται, από την EX FACTORY τιμή των υποβαλλομένων καταλόγων, ποσοστό μέχρι και 3% που αντιπροσωπεύει τις διάχυτες φορολογίες που έχουν ενσωματωθεί στο κόστος παραγωγής των αυτοκινήτων. Για τη διαμόρφωση της βάσης επιλογής του άνω ειδικού φόρου κατανάλωσης βλέπε ήδη το άρθρ. 25 Νόμ. 1954/1991, ΦΕΚ Α΄ 97, (Διόρθ. Σφαλμ. στο ΦΕΚ Α΄ 124/7 Αυγ. 1991, (κατωτ. αριθ. 15). 2.Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 3.Η απόφαση αυτή να κυρωθεί νομοθετικά. Κυρώθηκε και έχει ισχύ Νόμου από την έκδοσή της από την παρ. 7 άρθρ. 48 Νόμ. 1731/1987 (ΦΕΚ Α΄ 161) (Τόμ. 27, σελ. 196,403). (Αντί για τη σελ. 380,2041) Σελ. 380,2041(α) Τεύχος 1145-Σελ. 11 Τελωνειακή Επίβλεψη 30.Δ.ε.9 Τελωνειακή Επίβλεψη 30.Δ.ε.9 30.Δ.ε.9 Τελωνειακή Επίβλεψη 